पाएं अपने शहर की ताज़ा ख़बरें और फ्री ई-पेपरडाउनलोड करें
महिला क्रिकेटर तमन्ना निगम से दैनिक भास्कर ने IPL और इंडिया में विमेंस क्रिकेट की स्थिति को लेकर चर्चा की। इस दौरान उन्होंने हमारे इन्हीं सब मुद्दों से जुड़े सवालों के जवाब दिए। चैलेंजर्स ट्रॉफी में ब्लू टीम का हिस्सा रहीं तमन्ना ने अपनी राय रखी। उन्होंने बताया कि क्रिकेट अनिश्चिता से भरा खेल है। इस बार के IPL में भी देखने में आ रहा है कि सारे मैच करीब तक जा रहे हैं। सारी टीमें फाइट कर रही हैं। सभी मैच आखिरी ओवर तक जा रहे हैं। सारी टीमें बैलैंस हैं।
इसके अलावा तमन्ना ने इंडिया में विमेंस क्रिकेट पर भी अपनी राय रखी है। उन्होंने कहा कि हर खिलाड़ी का सपना होता है कि वह अपने देश का प्रतिनिधित्व करे। मैं भी चाहती हूं कि अपना देश का प्रतिनिधित्व करूं और जल्द से जल्द इंडिया के लिए सिलेक्ट होऊं। साथ ही पिछले महिला वर्ल्डकप (2017) के बाद मीडिया ने जो कवरेज दिया है, महिला क्रिकेट को, उसके बाद से महिला क्रिकेट को भारत में अलग ही पहचान मिली है। इसका श्रेय मीडिया को जाता है। पहले भी छोटे शहरों से प्लेयर आते थे, लेकिन अब सुविधाएं छोटे शहरों में भी मौजूद हैं।
कौन है तमन्ना निगम
भोपाल की रहने वाली तमन्ना निगम MPCA की ऑलराउंडर खिलाड़ी हैं। महिला चैलेंजर्स ट्रॉफी में ब्लू टीम का हिस्सा रही हैं। वहीं, BCCI के 28वें महिला वनडे टूर्नामेंट में भी उन्होंने अच्छा स्कोर किया था। उन्होंने इस दौरान 6 मैच खेले, इसमें 69 रन सर्वश्रेष्ट रहे। इस दौरान 25 चौके लगाए। उनका स्ट्राइक रेट 68 था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn